แพทย์จะทำแท้งให้หญิงได้ต้องปรากฎเหตุใดบ้าง
อำนาจในการทำแท้ง ม.305

มาตรา 305 ถ้าการกระทำความผิดดังกล่าวใน มาตรา 301 และ มาตรา 302 นั้น เป็นการกระทำของนายแพทย์และ
(1) จำเป็นต้องกระทำเนื่องจากสุขภาพของหญิงนั้น หรือ
(2) หญิงมีครรภ์เนื่องจากการกระทำความผิดอาญา ตามที่บัญญัติไว้ใน มาตรา 276 มาตรา 277 มาตรา 282 มาตรา 283 หรือ มาตรา 284
ผู้กระทำไม่มีความผิด

ถ้าการกระทำความผิดดังกล่าวใน มาตรา 301 และ มาตรา 302 นั้น เป็นการกระทำของนายแพทย์ ซึ่งหมายความว่า เป็นแพทย์ที่มีใบประกอบโรคศิลป์ตามกฎหมาย ไม่รวมถึงพยาบาลหรือผดุงครรภ์ และต้องได้รับความยินยอมจากหญิงด้วย หากมีเหตุให้ทำแท้งได้ แต่หญิงไม่ยินยอมก็ไม่สามารถทำได้

แพทย์จะทำแท้งให้หญิงได้ต้องปรากฎเหตุดังต่อไปนี้ด้วย

(1) จำเป็นต้องกระทำเนื่องจากสุขภาพของหญิงนั้น โดยพิจารณาจากตัวหญิงเป็นหลักทั้งสุขภาพกายและสุขภาพจิต มีความจำเป็นต้องกระทำแท้ง แต่ไม่จำต้องเป็นอันตรายต่อชีวิตก็ได้ เช่น พิษแห่งครรภ์ โรคหัวใจ ความดัน โลหิตจาง อ่อนแอเกินกว่าจะตั้งครรภ์ได้

2) หญิงมีครรภ์เนื่องจากการกระทำความผิดอาญา ตามที่บัญญัติไว้ใน มาตรา 276 มาตรา 277 มาตรา 282 มาตรา 283 หรือ มาตรา 284

ม. 276 “ความผิดฐานข่มขืนกระทำชำเรา”
ม. 277 “ความผิดฐานกระทำชำเราเด็กอายุไม่เกิน 15 ปี”
ม. 282 “ความผิดฐานค้าบุคคลเพื่อความไคร่โดยยินยอม”
ม. 283 “ความผิดฐานค้าบุคคลเพื่อความไคร่โดยไม่ยินยอม”
ม. 284 “ความผิดฐานพาไปเพื่อการอนาจาร”

เหตุใดกฎหมายจึงให้อำนาจในการทำแท้งได้ หากหญิงตั้งครรภ์เพราะถูกกระทำผิดทางเพศ เป็นเพราะหญิงตั้งครรภ์ด้วยความไม่เต็มใจ เพราะถูกกระทำผิดต่อตนเอง ดังนั้นคงไม่เป็นธรรมที่จะให้หญิงต้องตั้งครรภ์ลูกที่ตนไม่เต็มใจจะให้เกิดต่อไป แต่ถ้าหญิงไม่ประสงค์จะทำแท้งก็เป็นสิทธิของหญิงเอง

แต่มีปัญหาเกี่ยวกับการทำแท้ง กรณีที่หญิงมีครรภ์เนื่องจากการกระทำความผิดอาญา ว่าหญิงจะสามารถทำแท้งได้เมื่อใด
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายอาญาความผิดเกี่ยวกับชีวิตและร่างกาย,คำพิพากษาศาลฎีกา